CELEX: 32020D0122
Language: et
Date: 2020-01-16 00:00:00
Title: Komisjoni rakendusotsus (EL) 2020/122, 16. jaanuar 2020, Euroopa Ühenduse ja Mehhiko Ühendriikide vahelise piiritusjookide nimetuste vastastikuse tunnustamise ja kaitse kokkuleppe I ja II lisa muudatusi käsitleva Euroopa Liidu ja Mehhiko Ühendriikide vahelise kirjavahetuse vormis kokkuleppe sõlmimise kohta

29.1.2020   
               
               
                  ET
               
               
                  Euroopa Liidu Teataja
               
               
                  L 23/1
               
            
         KOMISJONI RAKENDUSOTSUS (EL) 2020/122,
         16. jaanuar 2020,
         Euroopa Ühenduse ja Mehhiko Ühendriikide vahelise piiritusjookide nimetuste vastastikuse tunnustamise ja kaitse kokkuleppe I ja II lisa muudatusi käsitleva Euroopa Liidu ja Mehhiko Ühendriikide vahelise kirjavahetuse vormis kokkuleppe sõlmimise kohta
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 1997. aasta otsust 97/361/EÜ, mis käsitleb piiritusjookide nimetuste vastastikuse tunnustamise ja kaitse kokkuleppe sõlmimist Euroopa Ühenduse ja Mehhiko Ühendriikide vahel, (1) eriti selle artiklit 4,
         ning arvestades järgmist:
         
                     (1)
                  
                  
                     Euroopa Ühenduse ja Mehhiko Ühendriikide vaheline kokkulepe nimetuste vastastikuse tunnustamise ja kaitse kohta piiritusjookide sektoris (2) (edaspidi „kokkulepe“) jõustus 1. juulil 1997.
                  
               
                     (2)
                  
                  
                     Kooskõlas kokkuleppe artikliga 18 on liit ja Mehhiko Ühendriigid pidanud kõnealuse kokkuleppe üle kirjavahetuse vormis läbirääkimisi kõnealuse kokkuleppe I ja II lisa asendamiseks, et ajakohastada ja parandada kaitstud piiritusjookide loetelu.
                  
               
                     (3)
                  
                  
                     See kirjavahetuse vormis kokkulepe tuleks Euroopa Liidu nimel heaks kiita.
                  
               
                     (4)
                  
                  
                     Käesoleva otsusega ette nähtud meetmed on kooskõlas piiritusjoogituru komitee arvamusega,
                  
               ON TEINUD JÄRGMISE OTSUSE:
         
            Artikkel 1
            Käesolevaga kiidetakse Euroopa Liidu nimel heaks Euroopa Liidu ja Mehhiko Ühendriikide vaheline kirjavahetuse vormis kokkulepe, millega asendatakse Euroopa Ühenduse ja Mehhiko Ühendriikide vahelise piiritusjookide nimetuste vastastikuse tunnustamise ja kaitse kokkuleppe I ja II lisa.
            Kirjavahetuse vormis sõlmitud kokkuleppe tekst, sealhulgas asendatud I ja II lisa, on lisatud käesolevale otsusele.
         
         
            Artikkel 2
            Käesolevaga volitatakse Euroopa Komisjoni põllumajanduse ja maaelu arengu volinikku Euroopa Liidu suhtes siduvale kirjavahetusele alla kirjutama.
         
         
            Brüssel, 16. jaanuar 2020
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  EÜT L 152, 11.6.1997, lk 15.
         
            (2)  EÜT L 152, 11.6.1997, lk 16.